Gajnice
Gajnice su zagrebačko gradsko naselje (kvart) koje se nalazi na zapadnom dijelu grada. Pripada gradskoj četvrti Podsused - Vrapče, dio je Susedgrada. Na istoku graniči sa dijelom sjevernog Stenjevca, na zapadu i sjeverozapadu s Podsusedom i Bizekom, na sjeveru s Gornjim Stenjevcem te na jugu s Jankomirom. To je pretežito stambeno naselje u kojem se nalazi Centar za kulturu Susedgrad, zgrada sjedišta gradske četvrti Podsused - Vrapče i Stenjevec, tri dječja vrtića, mnoštvo nebodera i ostalih stambenih zgrada, osnovna škola Dragutina Domjanića, tržnica Gajnice, poliklinika za zaštitu djece Grada Zagreba, popularan park 101. brigade, kafići, restorani i još mnogo toga. Kvart ima nešto malo kuća. Gajnice ima oko 10.000 stanovnika. Poštanski broj kvarta je 10090.

Naselja u Gradu Zagrebu